NORAKSTS

|  |  |
| --- | --- |
| 28.08.2025. | Nr.11/8 |

###### GROZĪJUMI JELGAVAS VALSTSPILSĒTAS DOMES 2022. GADA 28. JŪLIJA LĒMUMĀ NR.10/12 “NOTEIKUMU “VALSTS BUDŽETA MĒRĶDOTĀCIJAS PEDAGOGU DARBA SAMAKSAI SADALES KĀRTĪBA JELGAVAS VALSTSPILSĒTAS PAŠVALDĪBAS VISPĀRĒJĀS IZGLĪTĪBAS IESTĀDĒS” APSTIPRINĀŠANA”

**Atklāti balsojot: PAR – 15** (M.Daģis, U.Dūmiņš, M.Buškevics, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), **PRET – nav**, **ATTURAS – nav**,

Saskaņā ar Pašvaldību likuma 50. panta pirmo daļu, Valsts pārvaldes iekārtas likuma 72. panta pirmās daļas 2. punktu un 73. panta pirmās daļas 4. punktu, Ministru kabineta 2022. gada 21. jūnija noteikumiem Nr. 376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās izglītības iestādēs” un Jelgavas pilsētas izglītības attīstības stratēģiju 2019. – 2025. gadam,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas domes 2022. gada 28. jūlija lēmuma Nr.10/12 “Noteikumu “Valsts budžeta mērķdotācijas pedagogu darba samaksai sadales kārtība Jelgavas valstspilsētas pašvaldības vispārējās izglītības iestādēs” apstiprināšana” pielikumā “Noteikumi “Valsts budžeta mērķdotācijas pedagogu darba samaksai sadales kārtība Jelgavas valstspilsētas pašvaldības vispārējās izglītības iestādēs” (turpmāk – noteikumi) šādus grozījumus:

Izteikt noteikumu izdošanas tiesisko pamatu šādā redakcijā:

“*Izdoti saskaņā ar Pašvaldību likuma 50. panta pirmo daļu, Valsts pārvaldes iekārtas likuma 72. panta pirmās daļas 2. punktu un 73. panta pirmās daļas 4. punktu*”.

1. Izteikt noteikumu 5. punktu šādā redakcijā”:

“5. Izglītības pārvalde, sadalot mērķdotāciju izglītības iestādēm, ne mazāk kā 9 % no pašvaldībai piešķirtās mērķdotācijas izlieto atbalsta personāla (izglītības iestādes bibliotekārs, skolotājs logopēds, izglītības psihologs, speciālais pedagogs, pedagogs karjeras konsultants, pedagoga palīgs, darba samaksai, lai nodrošinātu:

 5.1. iekļaujošas izglītības mācību procesu izglītības iestādē;

 5.2. individuālo vajadzību nodrošināšanu izglītojamajiem ar grūtībām mācībās;

 5.3. izglītojamo potenciāla apzināšanu un attīstīšanu;

 5.4. motivētu izglītojamo karjeras vadību un prasmju attīstību.”.

4. Aizstāt noteikumu 6. punktā skaitli “15” ar skaitli “14”.

5. Svītrot noteikumu 7. punktā simbolus un vārdus “(apstiprināti ar pašvaldības domes 2021. gada 26. augusta lēmumu Nr. 13/15)”.

6. Papildināt noteikumus ar 9.1 punktu šādā redakcijā:

“9.1 Izglītības iestādes vadītājs rakstveidā informē pedagogu par plānoto darba algu un darba slodzi ne vēlāk kā vienu mēnesi pirms mācību gada sākuma.”

7. Papildināt noteikumu 14. punktu aiz vārdiem “piecu gadu vecuma izglītošanā” ar vārdiem “un speciālās pirmsskolas izglītības grupās”.

Domes priekšsēdētājs *(paraksts)* M.Daģis

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Domes priekšsēdētāja sekretāre  Ž.Memena

2025. gada 28. augustā